      Menighedsråd

**Godkendelse af ændring/regulering af       Kirkegård**

      Menighedsråd har den       ansøgt om tilladelse til at ændre/regulere       Kirkegård.

**Afgørelse**

Provstiudvalget godkender ændring/regulering af kirkegården.

I skal give de berørte gravstedsejere besked om reguleringen. I bør søge god dialog med gravstedsejerne, idet der også kan være et sjælesørgerisk element i kommunikationen.

Gravstederne kan inddrages helt eller delvis, når fredningstiden efter den seneste begravelse er udløbet. Retten til at foretage flere begravelser i de berørte gravsteder ophører således. Dette gælder dog ikke for efterlevende ægtefælle, der trods reguleringsplan har ret til nedsættelse med fuld fredningstid.

I kan overveje at give tilladelse til flytning af de berørte urner, uanset om fredningstiden er udløbet eller ej samt afholde udgifterne hertil. Vi kan oplyse, at biskoppen sjældent giver tilladelse til kisteflytninger.

**Sagsfremstilling**

I har den       ansøgt om tilladelse til at ændre/regulere       Kirkegård. I oplyser, at baggrunden for ønsket er, at      .

Vi har den       hørt kirkegårdskonsulent       i sagen.

Udtalelse af den       vedlægges.

**Begrundelse**

Vi har lagt vægt på, at kirkegårdskonsulenten ingen bemærkninger havde.

Vi har desuden lagt vægt på, at       [indsæt de argumenter, som har vægtet højest ved jeres afgørelse].

**Retsgrundlag**

Vi henviser til lov om folkekirkens kirkebygninger og kirkegårde

§ 15, stk. 1[[1]](#footnote-1): **”** Retten til udlægning af et gravsted i medfør af § 14, stk. 1 og stk. 2, omfatter erhvervelse af brugsret for en fredningsperiode til et gravsted med en gravplads, hvis der er efterlevende ægtefælle dog med to gravpladser. Dette gælder også i tilfælde, hvor der uden vederlag udlægges gravsted for en ubemidlet afdød, jf. § 16.”

§ 18[[2]](#footnote-2): ”Til gennemførelse af en af provstiudvalget godkendt reguleringsplan for kirkegården kan et gravsted inddrages helt eller delvis, når fredningstiden efter den seneste begravelse er udløbet.

*Stk. 2.* Retten til at foretage yderligere begravelse i et gravsted, der er omfattet af en godkendt reguleringsplan, ophører, når der er forløbet en fredningsperiode efter den senest forud for planens godkendelse foretagne begravelse, uanset om brugsretten til gravstedet måtte være erhvervet for et længere tidsrum.”

Vi henviser desuden til bekendtgørelse om folkekirkens kirkebygninger og kirkegårde:

§ 19[[3]](#footnote-3): ”Ændring og regulering af kirkegårdens indretning skal godkendes af provstiudvalget.”

§ 25[[4]](#footnote-4): Ligflytning kan kun finde sted i ganske særlige tilfælde med biskoppens tilladelse efter indhentet erklæring fra sundhedsmyndighederne.

*Stk. 2.* Kirkegårdsbestyrelsen kan tillade flytning af nedgravede askeurner.

*Stk. 3.* Opgravede ligrester skal nedgraves samlet på samme eller anden kirkegård.

Der henvises desuden i det hele til vejledning om flytning af lig og urner[[5]](#footnote-5).

**Klagevejledning**

I kan klage over afgørelsen til biskoppen over       Stift, adresse      , e-mail      . I skal sende klagen inden en måned efter, at I er blevet bekendt med afgørelsen.

Med venlig hilsen

      Provstiudvalg

1. [Lov nr. 1156 af den 1. september 2016 om folkekirkens kirkebygninger og kirkegårde](https://www.retsinformation.dk/Forms/R0710.aspx?id=183757) § 15 [↑](#footnote-ref-1)
2. [Lov nr. 1156 af den 1. september 2016 om folkekirkens kirkebygninger og kirkegårde](https://www.retsinformation.dk/Forms/R0710.aspx?id=183757) § 18 [↑](#footnote-ref-2)
3. Bekendtgørelse nr. 1172 af den 19. september 2016 om folkekirkens kirkebygninger og kirkegårde § 19 [↑](#footnote-ref-3)
4. Bekendtgørelse nr. 1172 af den 19. september 2016 om folkekirkens kirkebygninger og kirkegårde § 15 [↑](#footnote-ref-4)
5. [Vejledning nr 9 af 18/02/2008 om flytning af lig og urner](https://www.retsinformation.dk/eli/mt/2008/9) [↑](#footnote-ref-5)